# Polnjenje zunanjih naprav USB (glejte sliko B)

S pomočjo priključkov USB na polnilnem adapterju za akumulatorske baterije (1) lahko podaljšate čas delovanja različnih naprav z vhodom USB, ki jih napajajo akumulatorske baterije, kot so npr. mobilni telefoni, MP3-predvajalniki in tablični računalniki.

- Prepričajte se, da je vašo zunanjo napravo USB mogoče polniti prek USB-priključka na adapterju akumulatorske baterije. V zvezi s tem upoštevajte tudi poglavje „Tehnični podatki“.

- Akumulatorsko baterijo (4) vstavite v polnilni adapter za akumulatorske baterije (1).

- Polnilni kabel vaše naprave USB priključite v vhod USB (3) na polnilnem adapterju za akumulatorske baterije (1).

Ko je akumulatorska baterija vaše naprave USB povsem napolnjena, adapter USB polnjenje prekine. Takoj ko je polnjenje znova potrebno, adapter USB znova začne polnjenje.

Za čim daljšo življenjsko dobo akumulatorske baterije vaše naprave USB priporočamo, da po zaključku polnjenja napravo USB odklopite z adapterja USB.