# Nabíjanie externých USB zariadení (pozri obrázok B)

Pomocou USB prípojok na adaptéri akumulátora (1) môžete predĺžiť čas chodu rôznych USB zariadení napájaných z akumulátora, ako je napríklad mobilný telefón, MP3 prehrávač alebo PC tablet.

- Uistite sa, že vaše externé USB zariadenie s USB prípojkou sa môže nabíjať na akumulátorovom adaptéri. Venujte pritom pozornosť údajom uvedeným v časti Technické údaje.

- Vložte akumulátor (4) do adaptéra akumulátora (1).

- Pripojte nabíjací kábel vášho USB zariadenia do USB zásuvky (3) na adaptéri akumulátora (1).

Keď je akumulátor vášho USB zariadenia úplne nabitý, USB adaptér ukončí nabíjanie. Keď sa opäť vyžaduje nabíjanie, USB adaptér pokračuje v nabíjaní.

Kvôli šetreniu akumulátora vášho USB zariadenia odporúčame USB zariadenie po nabíjaní odpojiť od USB adaptéra.